"***Big Hit Music***" (korejiski: 빅히트 뮤직; iepriekš "**Big Hit Entertainment**") ir Dienvidkorejas izklaides industrijas kompānija, ko 2005. gadā izveidoja Bangs Šijuks (*Bang Si-hyuk*). 2021. gada martā mātesuzņēmums "Hybe Corporation" (iepriekš "Big Hit Entertainment Co. Ltd.") mainīja tā zīmola nosaukumu uz "Big Hit Music". Šobrīd "Big Hit Music" kompānija pārvalda solistu Lī Hjonu (*Lee Hyun*) un puišu grupas BTS un TXT. Iepriekš tā menedžēja arī solisti Limu Džonghī (*Lim Jeong-hee*) un grupas *8Eight*, *2AM* un *Glam*.

Vēsture
-------

### 2005—2020: "Big Hit Entertainment"

"Big Hit Entertainment" logo no 2005. gada līdz 2021. gadam
"Big Hit Entertainment" tika izveidots 2005. gada 1. februārī, un 2007. gadā noslēdza līgumu ar vokālo trio "8Eight". 2010. gadā kompānija parakstīja sadarbības līgumu ar "JYP Entertainment" par puišu grupas "2AM" pārvaldību. Tajā pašā gadā Bangs Šijuks noslēdza līgumu ar RM kā pirmo BTS dalībnieku un uzsāka valsts mēroga noklausīšanās, lai atrastu pārējos grupas biedrus. "Big Hit" vadībā BTS debitēja 2013. gada 13. jūnijā.

2012. gadā kompānija noslēdza līgumu ar Limu Džonghī un izveidoja meiteņu grupu GLAM kā sadarbību ar "Source Music". Grupa darbojās līdz 2014. gadam, kad tā izjuka strīda dēļ, kurā bija iesaistīta viena no tās dalībniecēm, Kima Dahī (Kim Da-hee). Kimai tika piespriests cietumsods par aktiera Lī Bjunghuna (Lee Byung-hun) šantažēšanu.

Pēc sadarbības līguma starp "Big Hit" un "JYP" beigām 2014. gada aprīlī, trīs 2AM dalībnieki atgriezās "JYP" kompānijā, bet Lī Čangmins (Lee Chang-min) palika "Big Hit", lai turpinātu savu solo karjeru, kā arī darbību duetā "Homme". Šajā gadā izjuka arī grupa "8Eight" pēc tam, kad beidzās Beka Čana (Baek Chan) un Džū Hī (Joo Hee) līgumi ar "Big Hit". 2015. gada maijā pēc sava trīs gadu līguma beigām Lima Džonghī aizgāja no aģentūras.

2018. gada februārī, pēc "Homme" dalībnieka Čangmina līguma beigām, duets izjuka. Čangmins pameta kompāniju, lai izveidotu pats savu aģentūru, bet Lī Hjons turpināja darbu kā solo mākslinieks. Oktobrī BTS atjaunoja un pagarināja savu līgumu ar aģentūru uz vēl septiņiem gadiem. "Big Hit" otrā puišu grupa, "Tomorrow By Together" (TXT) debitēja 2019. gada martā.

### 2021 — tagad: "Big Hit Music"

2021. gada 10. martā vairāki mediju portāli sāka ziņot par iespējamo "Big Hit Entertainment" nosaukuma maiņu uz "HYBE Corporation". Vēlāk tajā pašā dienā arī "Big Hit" apstiprināja šīs ziņas, paziņojumā teikts "...ar mūsu mūziku un māksliniekiem mierinot un iedvesmojot cilvēkus visā pasaulē, "Big Hit Entertainment" turpina ieviest jaunas inovācijas mūzikas industrijas biznesa modelī. "Big Hit" cenšas kļūt par pasaulē labāko uz mūziku balstīto dzīvesveida platformu.".

2021. gada 19. martā "Big Hit Entertainment Co. Ltd." paziņoja, ka ir mainījuši uzņēmuma zīmolu, lai atbilstu jaunajam tēlam un sasniegtu jaunus apvāršņus, papildus jau esošajām biznesa jomām. "Big Hit Entertainment" bija ar laiku izaudzis par vairāku zīmolu uzņēmumu un sācis darboties jomās, kuras izklaides kompānijas parasti neaptver, piemēram, 360 uzņēmumos, IP biznesā un izglītības sektorā. Tādēļ nosaukums "Big Hit Entertainment" aģentūrai vairs nederēja, un viņiem vajadzēja jaunu nosaukumu.

Prezentācijas laikā tika paziņots, ka "Big Hit" identitāte netiks zaudēta un tiks izveidots jauns apakšuzņēmums — "Big Hit Music", kas būs daļa no "HYBE Corporation" un "HYBE Labels". Šis jaunais apakšuzņēmums strādās atsevišķi no "HYBE Corporation" mūzikas producēšanas, mākslinieku menedžmenta un fanu komunikācijas jomās.

Zīmola maiņa stājās spēkā 2021. gada 31. martā.

Labdarība
---------

2017. gadā tika publiskots, ka "Big Hit Entertainment" ziedoja 30 miljonus vonu (₩) organizācijai "4/16 Sewol Families for Truth and A Safer Society", kura ir saistīta ar ģimenēm, kas cieta 2014. gada Sevolas prāmja katastrofā.

2020. gada jūnijā "Big Hit" kopā ar BTS ziedoja vienu miljonu dolāru "Black Lives Matter" atbalstam Džordža Floida (George Floyd) protestu laikā. Vēl viens miljons dolāru tika ziedots "Live Nation's Crew Nation" kampaņai, lai atbalstītu dzīvās mūzikas darbiniekus COVID-19 pandēmijas laikā.

Mākslinieki
-----------

|  |  |
| --- | --- |
| Grupas
* BTS
* Tomorrow X Together

Solisti
* Lī Hjons
* RM
* Agust D
* J-Hope

Aktieri
* Kims Tejongs (Kim Taehyung)

 | Producenti
* "Hitman" Bang
* Slow Rabbit
* Pdogg
* Supreme Boi
* Hiss Noise
* Frants
* Suga
* RM
* J-Hope

Horeogrāfi
* Sons Songduks (Son Seong-deuk)

 |

Atsauces
--------

1. ↑  Rebecca Davis,Patrick Frater, Rebecca Davis, Patrick Frater. «BTS Backer Big Hit Entertainment to Change Name to HYBE Corporation». *Variety* (en-US), 2021-03-11. Skatīts: 2021-11-08.
2. ↑  온라인뉴스부. «‘방탄소년단’ 만든 이 남자의 헉소리 나는 히트곡들». *entertain.naver.com* (korejiešu). Skatīts: 2021-11-08.
3. 1 2  윤성열. «[단독]에이트, 7년만에 잠정적 해체.."각자 음악 활동"». *entertain.naver.com* (korejiešu). Skatīts: 2021-11-08.
4. 1 2  «2AM’s Jo Kwon, Im Seulong, and Jung Jin Woon Return to JYP Entertainment». *web.archive.org*. 2016-03-12. Arhivēts no oriģināla, laiks: 2016-03-12. Skatīts: 2021-11-08.
5. ↑  «Cuvism Magazine - 방탄소년단 - 가수». *web.archive.org*. 2015-06-06. Arhivēts no oriģināla, laiks: 2015-06-06. Skatīts: 2021-11-08.
6. ↑  «[Video] BTS Asks about Your Dreams in ‘No More Dream’ MV». *web.archive.org*. 2015-02-05. Arhivēts no oriģināla, laiks: 2015-02-05. Skatīts: 2021-11-08.
7. 1 2  «Big Hit Reveals Lim Jeong Hee′s Contract Ended in May». *web.archive.org*. 2015-12-30. Arhivēts no oriģināla, laiks: 2015-12-30. Skatīts: 2021-11-08.
8. ↑  이은정. «이병헌 협박한 가수 소속된 걸그룹 글램 해체». *연합뉴스* (korejiešu), 2015-01-15. Skatīts: 2021-11-08.
9. ↑  박소현 기자. «[공식입장] 이창민, 빅히트와 전속계약 만료 "1인 기획사 설립"». *entertain.naver.com* (korejiešu). Skatīts: 2021-11-08.
10. ↑  Caitlin Kelley. «BTS's Label Reveals TOMORROW X TOGETHER Will Debut March 4». *Forbes* (angļu). Skatīts: 2021-11-08.
11. ↑  «BigHit Entertainment Is Reportedly Changing Their Company Name». *Koreaboo* (en-US). 2021-03-10. Skatīts: 2021-11-08.
12. ↑  «BTS' agency changes name to HYBE». *m.koreatimes.co.kr*. 2021-03-19. Skatīts: 2021-11-08.
13. ↑  Choi Ji-won. «[Newsmaker] Big Hit Entertainment to change name to Hybe». *The Korea Herald* (angļu), 2021-03-19. Skatīts: 2021-11-08.
14. ↑  조선비즈. «'하이브' 이름 바꾼 빅히트, 투자 전문가 박영호 사외이사 선임». *조선비즈* (korejiešu), 2021-04-23. Skatīts: 2021-11-08.
15. ↑  이소담. «[단독]방탄소년단, 세월호 참사 416가족협의회에 1억원 기부». *entertain.naver.com* (korejiešu). Skatīts: 2021-11-08.
16. ↑  Jeff Benjamin, Jeff Benjamin. «BTS and Big Hit Entertainment Donate $1 Million to Black Lives Matter (EXCLUSIVE)». *Variety* (en-US), 2020-06-06. Skatīts: 2021-11-08.
17. ↑  Jem Aswad, Jem Aswad. «BTS and Big Hit Entertainment Donate $1 Million to Crew Nation Charity». *Variety* (en-US), 2020-06-22. Skatīts: 2021-11-08.
18. ↑  Yim Hyun-su. «Bang Si-hyuk named chairman of Big Hit». *The Korea Herald* (angļu), 2020-05-11. Skatīts: 2021-11-08.
19. ↑  «Who Is Supreme Boi? Get to Know BTS' Producer, Rapper, and His Controversies». *Channel Korea*. 2020. gada 8. marts. Arhivēts no oriģināla, laiks: 2021. gada 3. aprīlis. Skatīts: 2020. gada 18. novembris.